**într-o mare de verbe**

*M Horlaci*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

de nu se topește,

va fi condamnat

în avangarda trăirilor de mâine

și-ntr-un final

se va pierde

înstrăinat

sub priviri încercuite de-albastru

de nu fierbe,

rămâne un scenariu pustiu, anost, expulzat

într-o mare de verbe

înconjurat deopotrivă

înghețat de la glezne în sus

de nu trece

prin fereastra omului imaginată,

se va roti în jurul cimentului

cerșind pietrelor

apă

și altora

șansa de-a fi

de nu cere

un rug și-un altar,

o jertfă curățată de sine

se va pierde încă un veac

înotând

într-o mare de verbe